ROMÂNIA

JUDEŢUL NEAMŢ

COMUNA ION CREANGĂ

CONSILIUL LOCAL

**HOTĂRÂREA**

 **Nr.138 din 20.11.2023**

**privind aprobarea inventarierii anuale a bunurilor care alcătuiesc domeniul public si privat al comunei Ion Creangă precum şi a perioadei în care se efectuează această inventariere.**

 Consiliul local al comunei Ion Creangă, județul Neamț , întrunit în ședință extraordinară **,**

 Analizând temeiurile juridice :

* H.G. nr. 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor,
* art. 286 alin. (1), alin. (4), art. 287 lit. ,,b ”; , art.289, art. 354, art. 355, art. 356 alin. (2)-(3), alin. (5), art.357 alin. (1), alin. (3) şi alin. (4) din O.U.G. nr. 57/2019 privind Codul administrativ, cu modificările si completările ulterioare,
* art.552 – art. 554, art. 555 alin. (1), art. 858 din Legea nr.287/2009 privind Codul Civil, cu modificările și completările ulterioare,
* art. 1 alin. (2), coroborat cu art. 7 alin. (1) din Legea contabilităţii, nr. 82/1991, republicată, cu modificările şi completările ulterioare;
* Legea nr. 273 din 29 iunie 2006 privind finanţele publice locale,cu modificarile si completarile ulterioare;
* H.G nr.2139/2004 pentru aprobarea Catalogului privind clasificarea si duratele normale de functionare a mijloacelor fixe, modificata prin H.G.nr.1496/19.11.2008;
* Legea nr. 24/27.03.2000,republicata privind normele de tehnica legislativa pentru elaborarea actelor normative;

 Ținând cont de prevederile :

* Dispozitiei nr. 203 din 14.10.2021 privind constituirea Comisiei speciale pentru intocmirea si actualizarea inventarului bunurilor care alcatuiesc domeniul public si privat al comunei Ion Creanga , jud. Neamt .
* H.G. nr. 1356/ 2001 privind atestarea domeniului public al judetului Neamt , precum si al municipiilor , orașelor și comunelor din judetul Neamt , anexa 40 .
* H.G nr. 131/ 2010 pentru modificarea si completarea unor anexe la H.G. nr. 1356/ 2001 privind atestarea domeniului public al judetului Neamt , precum si al municipiilor , orașelor și comunelor din judetul Neamt ,

 Luand act de :

- Raportul compartimentului de specialitate inregistrat la nr. 11406 din 06.10.2023 ;

- Referatul de aprobare inregistrat la nr. 11336 din 05.10.2023 , întocmit de primarul comunei prin care se propune aprobarea inventarierii anuale a bunurilor care alcătuiesc domeniul public si privat al comunei Ion Creanga,precum şi a perioadei în care se efectuează această inventariere, în scopul respectării prevederilor legale în materie;

- Avizul pentru legalitate,intocmit de secretarul general al UAT ,

- Avizele Comisiilor de specialitate ale Consiliului Local Ion Creangă;

 În temeiul dispozițiilor art. 129 alin. (2) lit. c), alin. (14), art. 139 alin. (1), alin. (3), art. 140 alin. (1), art.196 alin. (1) lit. a), art. 197 alin. (1)-(2), alin. (4)-(5), art. 199 alin. (1)-(2), art. 243 alin. (1) din O.U.G. nr. 57/2019 privind Codul administrativ, cu modificările şi completările ulterioare,

 **Consiliul Local Ion Creanga, judetul Neamt, adoptă prezenta** ;

**HOTĂRÂRE :**

**-02-**

 **Art. 1** Se aprobă inventarierea anuală a bunurilor care alcătuiesc domeniul public si domeniul privat al comunei Ion Creangă , care va avea loc în cursul lunii decembrie, odată cu inventarierea prevăzută de art. 7 alin. (1) din Legea contabilităţii, nr. 82/1991, republicată, cu modificările şi completările ulterioare, coroborat cu pct. 2 din anexa la Ordinul Ministerului Finanţelor Publice nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii, cu modificările şi completările ulterioare.

 **Art. 2 alin. (1)** Inventarierea bunurilor care alcătuiesc domeniul public al comunei Ion Creanga , prevăzută la art. 1, se va efectua prin raportare la H.C.L nr. 43/2009 privind aprobarea inventarului bunurilor din domeniul public al comunei Ion Creanga şi actele administrative ulterioare ale autorităţii deliberative, de aprobare a modificării şi completării acesteia şi avându-se în vedere H.G nr. 131/ 2010 pentru modificarea si completarea unor anexe la H.G. nr. 1356/ 2001 privind atestarea domeniului public al judetului Neamt , precum si al municipiilor , orașelor și comunelor din judetul Neamt ,

 **Alin. (2)** Se va realiza o evidenţă a hotărârilor consiliului local Ion Creangă , adoptate cu privire la bunurile care alcătuiesc domeniul public al unităţii administrativ-teritoriale, în perioada 2009-prezent, pentru care procedura de atestare a domeniului public nu a fost finalizată prin adoptarea unor hotărâri de guvern, prin care să se modifice şi/sau completeze H.G nr. 131/ 2010 pentru modificarea si completarea unor anexe la H.G. nr. 1356/ 2001 privind atestarea domeniului public al judetului Neamt , precum si al municipiilor , orașelor și comunelor din judetul Neamt si vor fi avute în vedere la realizarea inventarierii prevăzute la art. 1, inclusiv în ceea ce priveşte normele juridice generale şi de tehnică legislativă, referitoare la abrogarea actului administrativ.

 **Art. 3** Comisia specială pentru întocmirea şi actualizarea inventarului bunurilor care alcătuiesc domeniul public si privat al comunei Ion Creangă , constituită prin dispoziţia primarului comunei Ion Creanga nr. 203 /2021, are obligaţia de a actualiza, în condiţiile legii, inventarul bunurilor care alcătuiesc domeniul public şi domeniul privat al unităţii administrativ-teritoriale, în termen de cel mult 90 de zile de la modificarea regimului juridic al bunurilor respective şi totodată are atributul de a întocmi un raport, prin care să propună autorităţii executive iniţierea unor proiecte de hotărâri de consiliul local, pentru transmiterea, în conformitate cu prevederile art. 289 alin. (9) din Codul administrativ, către Ministerul cu atribuţii în domeniul administraţiei publice, în cazul celor de atestare a domeniului public, respectiv de aprobare de către Consiliul local Ion Creangă a inventarului, în cazul bunurilor din domeniului privat.

 **Art. 4 alin. (1)** Comisia specială, prevăzută la art. 3 are obligaţia ca , începând cu anul 2023, sa efectueze activităţii de inventariere a bunurilor imobile proprietate publică si privată a Comunei Ion Creanga , în cursul lunii decembrie a fiecărui an, iar în cazul modificării regimului juridic al bunurilor de acest fel, actualizarea inventarului, se va realiza în termen de 90 de zile de la data intervenirii acestor modificări.

 **Alin. (2)** Începând cu data intrării în vigoare a prezentei hotărâri, comisia specială, prevăzută la art. 3 din prezenta , în perioada în care îşi desfăşoară activitatea referitoare la întocmirea și actualizarea, în condiţiile legii, a inventarului bunurilor aparținând domeniului public și privat al comunei Ion Creangă , precum şi în afara acestei perioade, are obligaţia de a identifica, pe raza administrativ-teritorială a comunei , bunurile imobile care alcătuiesc domeniul public si privat al comunei şi pentru care nu sunt cunoscute entităţile cărora li s-a atribuit un drept real şi totodată de a notifica autoritatilor competente în vederea evidenţierii separate a acestor bunuri în inventarul UAT – Comuna Ion Creangă .

 **Art. 5** Prezenta se transmite tuturor compartimentelor din cadrul aparatului de specialitate al primarului comunei Ion Creanga , care au obligaţia de a transmite comisiei speciale pentru întocmirea şi actualizarea inventarului bunurilor care alcătuiesc domeniul public si privat al comunei Ion Creanga

-03-

, a tuturor documentelor care privesc modificarea/completarea unor elemente de identificare a bunurilor care alcătuiesc domeniul public şi privat al unităţii administrativ-teritoriale, cu privire la a căror inventariere autorităţile administraţiei publice locale au atribuţii .

 **Art. 6** Publicarea pe pagina de internet a primăriei comunei Ion Creanga , a actelor administrative prevăzute de prezenta, se face în termen de 5 zile de la data intrării în vigoare, în condiţiile legii, a acestor hotărâri, prin grija secretarului general al UAT- Comuna Ion Creangă

 **Art. 7** Secretarul general al UAT- Ion Creangă, va comunica prezenta, instituțiilor , autorităţilor şi persoanelor interesate.

 PREȘEDINTE DE ȘEDINȚĂ Contrasemneaza ptr. Legalitate

 CONSILIER LOCAL SECRETAR GENERAL

 Gabriel PETRACHE Mihaela NIŢA

 Notă: 1. Consilieri prezenţi: ……….. consilieri, din cei 15 ce formează consiliul local.

 2. Prezenta hotărâre a fost aprobată cu …. …voturi pentru, \_\_voturi împotrivă și \_\_abțineri